CELEX: C2005/257/06
Language: et
Date: 2005-10-15 00:00:00
Title: Kohtuasi C-307/05: Eelotsusetaotlus, mille esitas Juzgado de lo Social de San Sebastián (Hispaania) 6. juuli 2005. aasta määrusega kohtuasjas Yolanda Del Cerro Alonso versus Osakidetza (Baski tervishoiuamet)

15.10.2005   
            
            
               ET
            
            
               Euroopa Liidu Teataja
            
            
               C 257/3
            
         Eelotsusetaotlus, mille esitas Juzgado de lo Social de San Sebastián (Hispaania) 6. juuli 2005. aasta määrusega kohtuasjas Yolanda Del Cerro Alonso versus Osakidetza (Baski tervishoiuamet)
   (Kohtuasi C-307/05)
   (2005/C 257/06)
   Kohtumenetluse keel: hispaania
   Euroopa Ühenduste Kohus on saanud Juzgado de lo Social de San Sebastián'i (Hispaania) 6. juuli 2005. aasta määrusega esitatud eelotsusetaotluse kohtuasjas Yolanda Del Cerro Alonso v. Osakidetza (Servicio Vasco de Salud), mis saabus kohtukantseleisse 4. augustil 2005.
   Juzgado de lo Social de San Sebastián küsib Euroopa Kohtult eelotsust järgmistes küsimustes:
   
               1.
            
            
               Kas sätestades, et tähtajalise töölepinguga töötajaid ei kohelda vähem soodsalt kui alatisi töötajaid, peab direktiiv 1999/70/EÜ (1) silmas ka majanduslikke tingimusi?
            
         Kui vastus esimesele küsimusele on jaatav, siis kas:
   
               2.
            
            
               see, et 16. detsembri 2003. aasta seaduse 55/2003 põhikohaga tervishoiutöötajate raammääruse kohta (Ley del Estatuto Marco del personal estatutario de los servicios de salud), artikkel 44 välistab lisatasu määramise, on piisav põhjus tähtajaliste töötajate ilmajätmiseks alatistele töötajatele teenistusaastate eest makstavast lisatasust?
            
         
               3.
            
            
               töötajate ametiühingu ja juhtkonna vahel sõlmitud kokkulepped on piisavad objektiivsed põhjused tähtajaliste töötajate ilmajätmiseks teenistusaastate eest makstavast lisatasust?
            
         
      (1)  Nõukogu 28. juuni 1999. aasta direktiiv 1999/70/EÜ, milles käsitletakse Euroopa Ametiühingute Konföderatsiooni (ETUC), Euroopa Tööstuse ja Tööandjate Konföderatsioonide Liidu (UNICE) ja Euroopa Riigiosalusega Ettevõtete Keskuse (CEEP) sõlmitud raamkokkulepet tähtajalise töö kohta (EÜT L 175, lk 43).